秦後作
作者：曹鄴
朝代：唐

paragraphs: 大道不居謙，八荒安苟得。
木中不生火，高殿禍頃刻。
誰將白帝子，踐我禮義域。
空持拔山志，欲奪天地德。
軹道人不回，壯士斷消息。
父母骨成薪，蟲蛇自相食。
鼎亂陰陽疑，戰盡鬼神力。
東郊龍見血，九土玄黃色。
鼙鼓裂二景，妖星動中國。
圓丘無日月，曠野失南北。
徒流殺人血，神器終不忒。
一馬渡空江，始知賢者賊。